Source: http://www.legex.ro/Hotararea-1347-2019-164003.aspx
Timestamp: 2019-10-15 04:43:28+00:00

Document:
Hotărârea 1347/2019 | Legislatie gratuita
Hotărârea Nr.1347 din 17.09.2019
SECŢIA PENTRU JUDECĂTORIÎn temeiul dispoziţiilor art. 133 alin. (5) şi (7) din Constituţia României, republicată, şi ale art. 23 alin. (1) din Legea nr. 317/2004 privind Consiliul Superior al Magistraturii, republicată, cu modificările şi completările ulterioare,având în vedere dispoziţiile art. 60 alin. (3) din Legea nr. 303/2004 privind statutul judecătorilor şi procurorilor, republicată, cu modificările şi completările ulterioare, cu unanimitatea, respectiv majoritatea voturilor membrilor prezenţi,Secţia pentru judecători a Consiliului Superior al Magistraturii hotărăşte: Articolul 1Se aprobă Regulamentul privind transferul judecătorilor, prevăzut în anexa care face parte integrantă din prezenta hotărâre. Articolul 2 Prezenta hotărâre se publică în Monitorul Oficial al României, Partea I.Preşedintele Consiliului Superior al Magistraturii,judecător Lia SavoneaANEXĂREGULAMENT privind transferul judecătorilor Articolul 1
(2) Transferul nu se poate face la instanţe de nivel superior celor la care judecătorul are dreptul să funcţioneze potrivit legii. Articolul 2
(7) Termenele prevăzute la alin. (4) şi (6) se calculează potrivit dispoziţiilor art. 181 din Codul de procedură civilă. Articolul 3
(1) La expirarea termenului prevăzut la art. 2 alin. (6), Consiliul Superior al Magistraturii solicită avizul consultativ al preşedintelui instanţei de la care se solicită transferul, însoţit de punctul de vedere al preşedintelui curţii de apel în circumscripţia căreia se află această instanţă. Totodată, Consiliul Superior al Magistraturii solicită şi avizul consultativ motivat al preşedintelui instanţei la care se solicită transferul şi punctul de vedere al preşedintelui curţii de apel în circumscripţia căreia se află această instanţă.
(2) Avizul cuprinde menţiuni privind posturile vacante, posturile ocupate şi încărcătura pe judecător şi pe schemă la instanţa de la care, respectiv la care se solicită transferul, precum şi situaţia hotărârilor restante ale judecătorului care solicită transferul. Avizul se transmite, în scris, în termen de cel mult 5 zile de la data solicitării.
(3) Direcţia resurse umane şi organizare din cadrul aparatului propriu al Consiliului Superior al Magistraturii întocmeşte, în termen util, un referat în care prezintă datele relevante privind cariera de judecător a solicitantului, motivele pe care se întemeiază cererea, situaţia posturilor ocupate, a posturilor vacante, a celor care urmează a se vacanta şi a posturilor temporar vacante la instanţa de la care se solicită transferul, precum şi la instanţa la care se solicită transferul, precum şi, dacă este cazul, menţiunea dacă pentru postul vizat s-au formulat cereri de numire a procurorilor în funcţia de judecător. Referatul va cuprinde, obligatoriu, datele statistice din ultimele 12 luni privind volumul de activitate şi încărcătura efectivă pe judecător, inclusiv încărcătura pe schemă, la instanţele implicate în procedura de transfer, raportate la media pe ţară, precum şi menţiuni privind incidenţa interdicţiilor prevăzute la art. 33 alin. (14) şi art. 471 alin. (1) din Legea nr. 303/2004 privind statutul judecătorilor şi procurorilor, republicată, cu modificările şi completările ulterioare.
(4) Toate cererile de transfer formulate pentru un anumit post vacant, depuse la Consiliul Superior al Magistraturii în termenul prevăzut la art. 2 alin. (4), se analizează şi se soluţionează de Secţia pentru judecători în aceeaşi şedinţă, în baza criteriilor prevăzute la art. 4.
(5) Cererile de transfer formulate în condiţiile art. 2 alin. (6) se analizează şi se soluţionează de Secţia pentru judecători în şedinţa următoare celei prevăzute la alin. (4), în baza criteriilor prevăzute la art. 4.
(6) Secţia pentru judecători invită solicitantul să îşi susţină cererea de transfer numai dacă apreciază necesar. Articolul 4La soluţionarea cererilor de transfer ale judecătorilor la alte instanţe vor fi avute în vedere următoarele: – avizele motivate ale instanţelor implicate şi punctul de vedere al curţii de apel;
– volumul de activitate al instanţei de la care se solicită transferul şi la care se solicită transferul, numărul posturilor vacante şi al posturilor temporar vacante la instanţele implicate şi dificultăţile de ocupare a acestora;
– vechimea efectivă în funcţia de judecător;
– vechimea la instanţa de la care se solicită transferul;
– vechimea în gradul aferent instanţei la care se solicită transferul;
– specializarea judecătorului, specializările complementare, vechimea în cadrul secţiei/completului corespunzătoare/ corespunzător specializării;
– disponibilitatea de a activa în secţia/completul corespunzătoare/corespunzător specializării postului vacant;
– distanţa dintre domiciliul şi sediul instanţei la care funcţionează judecătorul şi posibilităţile reale de navetă, inclusiv timpul afectat acesteia;
– starea de sănătate şi situaţia familială. Articolul 5
(1) Transferul unui judecător la o altă instituţie publică decât o instanţă atrage eliberarea din funcţie în condiţiile art. 65 alin. (1) lit. c) din Legea nr. 303/2004, republicată, cu modificările şi completările ulterioare.
(3) În termen de 15 zile de la depunerea la Consiliul Superior al Magistraturii a cererii de transfer la o altă instituţie publică decât o instanţă, de către un judecător, Direcţia resurse umane şi organizare întocmeşte un referat cuprinzând datele relevante privind cariera solicitantului şi motivele pe care se întemeiază cererea şi îl prezintă Secţiei pentru judecători.
(4) Dacă apreciază necesar, Secţia pentru judecători invită solicitantul să îşi susţină cererea de transfer.
(5) Transferul produce efecte de la data publicării decretului de eliberare din funcţie a judecătorului.
COMENTARII la Hotărârea 1347/2019
Momentan nu exista niciun comentariu la Hotărârea 1347 din 2019
Alte acte pe aceeaşi temă cu Hotărârea 1347/2019

References: Articolul 1
 Articolul 2
 Articolul 1
 Articolul 2
 Articolul 3
 Articolul 4
 Articolul 5